URDHËR
Nr. 58, datë 7.2.2022

PËR DELEGIMIN E KOMPETENCËS PËR NËNSHKRIMIN E KONTRATAVE PËR MBËSHTETJEN FINANCIARE TË PROJEKTEVE NË FUSHËN E TURIZMIT

[bookmark: _GoBack]Në mbështetje të nenit 102, të Kushtetutës së Republikës së Shqipërisë; të neneve 28 dhe 29, të ligjit nr. 44, datë 30.4.2015, “Kodi i Procedurave Administrative të Republikës së Shqipërisë”; të pikës 2, të nenit 11, të ligjit nr. 90/2012, “Për organizimin dhe funksionimin e administratës shtetërore”; të pikës 11, të vendimit të Këshillit të Ministrave nr. 281, datë 13.4.2016, “Për përcaktimin e kritereve e të afateve të kërkesëpropozimeve për mbështetjen financiare të projekteve në fushën e turizmit”,

URDHËROJ:

1. Delegimin e kompetencës për nënshkrimin e kontratave me subjektet fituese të thirrjes për mbështetje financiare të projekteve në fushën e turizmit, për vitin 2022, znj. Ledina Beqiraj Agalliu, Sekretar i Përgjithshëm.
2. Urdhri i ministrit nr. 252, datë 12.11.2021, “Për delegimin e kompetencave për nënshkrimin e kontratave për mbështetjen financiare në fushën e turizmit”, shfuqizohet.
3. Ngarkohet Drejtoria e Miradministrimit të Burimeve Njerëzore, Aseteve dhe Shërbimeve për komunikimin e këtij urdhri dhe Sekretari i Përgjithshëm për zbatimin e tij.
Ky urdhër hyn në fuqi menjëherë dhe botohet në Fletoren Zyrtare.

